open-index/open-wikipedia-markdown huggingface dataset:
நாகர்கோவில் மாநகராட்சி

**நாகர்கோவில் மாநகராட்சி** தமிழ்நாட்டில் உள்ள கன்னியாகுமரி மாவட்டத்தின் நிர்வாகத் தலைமையிட நகரமான நாகர்கோவிலில் அமைந்துள்ளது. இம்மாநகராட்சி கன்னியாகுமரியியின் வடக்கே 18 கிலோ மீட்டர் தொலைவில் அமைந்துள்ளது. நாகர்கோவில் மாநகராட்சி 52 உறுப்பினர்களைக் கொண்ட மன்றமாக செயல்படுகிறது. இது தமிழக மாநகராட்சிகளில் ஒன்றாகும். தற்போது கோட்டாறு, ஆசாரிப்பள்ளம், இளங்கடை போன்ற பகுதிகள் நாகர்கோவில் மாநகராட்சிப்பகுதியில் உள்ள முக்கிய இடங்கள் ஆகும்.இந்த மாநகராட்சியின் ஆண்டு வரி வருவாய் 81 கோடி ரூபாய் ஆகும்.

## வரலாறு
1920-இல் நாகர்கோவில்  திருவிதாங்கூர் சமஸ்தானத்தின் ஆட்சிப் பகுதியில் இருந்த போது நாகர்கோவில் நகராட்சி நிறுவப்பட்டது.  1947-இல் நாகர்கோவில் நகராட்சியை மூன்றாம் நிலை நகராட்சியாக தரம் உயர்த்தப்பட்டது.

திருவிதாங்கூர் சமஸ்தானத்தின் பகுதியாக இருந்த கன்னியாகுமரி மாவட்டம், குமரி விடுதலைப் போராட்டத்தின் விளைவாக, 1 நவம்பர் 1956  அன்று தமிழ்நாட்டுடன் இணைக்கப்பட்டது. தமிழ்நாட்டின் மாவட்டமாக  மாறிய போது, 1956-இல் நாகர்கோவில் நகராட்சியை இரண்டாம்நிலை நகராட்சியாகவும், பின்னர் 1961-இல் முதல்நிலை நகராட்சியாகவும் தரம் உயர்த்தப்பட்டது. பின்னர் 12 அக்டோபர் 1978-இல் தேர்வுநிலை நகராட்சியாகவும், 30 மே 1988 முதல் சிறப்பு நிலை நகராட்சியாக தரம் உயர்த்தப்பட்டது.

பின்பு 2019ஆம் ஆண்டு மாநகராட்சியாக தரம் உயர்த்த தமிழக முதல்வர் எடப்பாடி க. பழனிசாமி அறிவித்துள்ளார். இம்மாநகராட்சி 52 மாமன்ற உறுப்பினர்களைக் கொண்டது.

## மாநகராட்சி உறுப்பினர்கள்

## நாகர்கோவில் மாநகராட்சி

## நிர்வாகப் பகுதிகள்
24.27 சதுர கிலோ மீட்டர் பரப்பு கொண்ட நாகர்கோவில் மாநகராட்சி, முந்தைய நாகர்கோவில் கிராமம், வடிவீஸ்வரம் கிராமம், வடசேரி கிராமம், நீண்டகரை கிராமங்களைக் கொண்டிருந்தது. தற்போது  ஆசாரிப்பள்ளம் பேரூராட்சிப் பகுதியை நாகர்கோவில் நகராட்சிப் பகுதியில் இணைக்கப்பட்டுள்ளது. மாநகராட்சி 52 உறுப்பினர்கள் கொண்ட மன்றமாக செயல்படுகிறது.

### 2021-இல் இணைக்கப்பட்ட பகுதிகள்
அக்டோபர், 2021 முதல் நாகர்கோவில் மாநகராட்சியுடன் கன்னியாகுமரி மாவட்டத்தின் தெங்கம்புதூர் மற்றும் ஆளுர் பேரூராட்சிகள் முழுமையாக இணைக்கப்படுகிறது.

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, நாகர்கோவில் மாநகராட்சியின் மக்கள் தொகை 2,24,849 ஆகும். மக்கள் தொகையில் ஆண்கள்	1,09,938; பெண்கள்	1,14,911 ஆக உள்ளனர். எழுத்தறிவு விகிதம் 94.99% ஆகும். மொத்த எழுத்தறிவு உடையவர்கள் 1,94,361 ஆகும். அதில் ஆண்கள்	96,454 நபர்களும்; பெண்களில்	97,907 பேரும் எழுத்தறிவு உடையவர்கள். பாலின விகிதம் 1,000  ஆண்களுக்கு 1045 பெண்கள் வீதம் உள்ளனர்.

மக்கள் தொகையில் இந்துக்கள்	1,37,301 (61.06%), கிறித்தவர்கள்	 67,329 (29.94%), இசுலாமியர்கள்	19,982	(8.89%), பௌத்தர்கள் 38 (0.02%), சமனர்கள் 42, சீக்கியர்கள் 25 மற்றும்  சமயம் குறிப்பிடாதவர்கள் 132 ஆக உள்ளனர்.
## மாநகராட்சி தேர்தல், 2022

2022-ஆம் ஆண்டில் நாகர்கோவில்  மாநகராட்சியின் 52 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 32 வார்டுகளையும், பாரதிய ஜனதா கட்சி 11 வார்டுகளையும், அதிமுக 7 வார்டுகளையும், சுயேச்சைகள் 2 வார்டுகளையும் கைப்பற்றினர். மேயர் & துணை மேயர் தேர்தலில்  திமுகவின்  மகேஷ் மற்றும் மேரி பிரின்சு தேர்வு செய்யப்பட்டனர்.

## ஆன்மிகத் தலங்கள்
*நாகராஜா கோவில்
*புனித சவேரியார் ஆலயம் 
*பாவா காசிம் வலியுல்லா பள்ளி வாசல்

## மேற்கோள்கள்


பகுப்பு:கன்னியாகுமரி மாவட்டம்
பகுப்பு:தமிழ்நாடு மாநகராட்சிகள்
நூற்றிப் பத்து (நெல்)

**நூற்றிப் பத்து** (*Nootripathu*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின் ராமநாதபுரம் மாவட்டப் பகுதிகளில் பிரதானமாக பயிரிடப்படும் இந்நெற்பயிர், ஒரு ஏக்கருக்கு 1500 கிலோ முதல் 1800 கிலோ வரையிலும் தானிய மகசூலும், ஒரு பார எடை (1 டன்) வைக்கோலும் கிடைப்பதாக கருதப்படுகிறது.

## பருவகாலம்
வறட்சியைத் தாங்கி மிக உயரமாக வளரக்கூடிய  இந்நெல் இரகம்,  பொதுவாக ஆகத்து மாதம் தொடங்கும் பின் சம்பா பருவத்தில் (ஆவணியில்) விதைத்து, சனவரியில் (தையில்) அறுவடைச் செய்யபடுகிறது. மேலும் இதேப் பருவத்தில், தமிழகத்தின் அனைத்து மாவட்டங்களிலும் சாகுபடி செய்யப்படுவதாக அறியப்படுகிறது.

## வளருகை
நூற்றிப் பத்து அரிசியின் வெளிப்புறத் தோல் வெள்ளை நிறமாகவும், உட்பகுதியில் சிவப்பு நிறமாகவும் காணப்படும் இது, வைகை ஆற்றுப் பெருநிலப் பகுதிகளின் களிமண் வயல்களில்  நன்கு வரக்கூடியதாக கூறப்படுகிறது

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
எஸ். ஓ. கனகரத்தினம்

**சின்னக்குட்டி உடையார் கனகரத்தினம்** (*Sinnakutty Odayar Canagaratnam*, 1880 &ndash; மே 1938) இலங்கைத் தமிழ் அரசியல்வாதியும், இலங்கை அரசாங்க சபை உறுப்பினரும் ஆவார்.

## வாழ்க்கைக் குறிப்பு
கனகரத்தினம் 1880 இல் இலங்கையின் தென்கிழக்கே காரைதீவு என்ற ஊரில் சின்னக்குட்டி உடையார் என்பவருக்குப் பிறந்தார். இவர் மட்டக்களப்பு புனித அன்ட்ரூசு ஆங்கிலப் பள்ளியில் கல்வி கற்றார்.

கனகரத்தினம் ஜே. ஆபிரகாம் என்பவரின் மகளான முத்தம்மா என்பவரைத் திருமணம் புரிந்தார். இவர்களுக்கு நான்கு பெண் பிள்ளைகள் உள்ளனர் 1938 மே மாதத்தில் இவர் காலமானார்.

## பணி
கனகரத்தினம் இலங்கை எழுதுவினைஞர் சேவையில் இணைந்து பின்னர் மட்டக்களப்பு மாவட்டத்துக்கான உதவி நிதியாளராகவும், அதனைத் தொடர்ந்து கிழக்கு மாகாணத்திற்கான முதலியாராகவும் பணி உயர்வு பெற்றார். அரசுப் பணியில் இருந்து இளைப்பாறிய பின்னர்1936 அரசாங்க சபைத் தேர்தலில் மட்டக்களப்பு தெற்குத் தொகுதியில் போட்டியிட்டு வெற்றி பெற்று இலங்கை அரசாங்க சபைக்கு சென்றார்.

## தேர்தல் தகவல்

## எழுதிய நூல்கள்
**Monograph of the Batticaloa District of the Eastern Province, Ceylon*, 1921

## மேற்கோள்கள்

பகுப்பு:1880 பிறப்புகள்
பகுப்பு:1938 இறப்புகள்
பகுப்பு:இலங்கை அரசாங்க சபை உறுப்பினர்கள்
பகுப்பு:அம்பாறை மாவட்ட நபர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஈழத்து எழுத்தாளர்கள்
இருமையியம்

**இருமையியம்** (Dualism) அல்லது **இருமைவாதம்** என்பது, இரண்டு பகுதிகளாக இருக்கும் நிலையைக் குறிக்கிறது. இது முன்னர் இணையாக நிலைத்திருக்கின்ற இரட்டை எதிர்மறைகளைக் குறிப்பதற்காக உருவாக்கப்பட்டது. இச்சொல் மீவியற்பியல், மெய்யியல் இரட்டைத்தன்மை என்பன தொடர்பான உரையாடல்களில் பயன்பட்டது. ஆனால், பிற்காலத்தில் இது இன்னும் பொதுமையாக்கப்பட்டு இரண்டு பகுதிகளாகக் காணப்படும் எந்தவொரு முறைமை தொடர்பிலும் பயன்பாட்டுக்கு வந்தது. 

நல்ல, தீய என்பவற்றுக்கு இடையிலான மிகைநிரப்பும் தன்மை அல்லது முரண்பாடு தொடர்பான நம்பிக்கை ஒழுக்க இருமையியம் எனப்படுகிறது. அறநெறி என்றால் என்ன என்ற விளக்கத்தையோ, அல்லது அவை எவ்வாறு வெளிப்படுகின்றன என்பதையோ சாராமல் இரண்டு அறவியல் எதிர்மறைகள் இருக்கின்றன என்பதை இது குறிக்கின்றது. 

## மேற்கோள்கள்

பகுப்பு:மீவியற்பியல்
பாலக்கோடு கூட்டுறவு சர்க்கரை ஆலை

**பாலக்கோடு கூட்டுறவு சர்க்கரை ஆலை** என்பது தருமபுரி மாவட்டம் பாலக்கோட்டில் உள்ள ஒரு கூட்டுறவு சர்க்கரை ஆலை ஆகும். இது தமிழ்நாட்டில் இயங்கும்  16 கூட்டுறவு சர்க்கரை ஆலைகளில் ஒன்றாகும்.  இந்த ஆலை 1969 இல் நிறுவப்பட்டது. இந்த ஆலையில் ஆண்டுதோறும் சனவரி மாதத்தில் கரும்பு அரவைப் பணி நடக்கும். இதில் 500 க்கும் மேற்பட்ட தொழிலாளர்கள் பணி புரிகிறார்கள். இந்தக் கரும்பாலைக்குப் பாலக்கோட்டை சுற்றியுள்ள மல்லாபுரம், பெல்ராம்பட்டி, வெள்ளிச்சந்தை, கோடியூர், வெலாம்பட்டி, திம்மம்பட்டி, பஞ்சப்பள்ளி, மாரண்ட அள்ளி, சாமனூர் போன்ற பகுதிகளில் உள்ள கரும்பு விவசாயிகள் தாங்கள் விளைந்த கரும்பைப் பதிவு செய்து ஆலைக்குக் கொடுத்து வருகின்றனர். இங்கு ஆண்டுக்கு 2 ஆயிரம் டன் கரும்பு அரவை செய்யப்படுகிறது. 

இந்த ஆலையில் கரும்பு அரவையின்போது வெளியேறும் கழிவுகளை முறையாக சுத்திகரித்து வெளியேற்றாததால் சர்க்கரை ஆலையைச் சுற்றியுள்ள கிணறுகளில் உள்ள தண்ணீர்  குடிக்கவும், விவசாயத்திற்குப் பயன்படுத்த இயலாத நிலையை அடைந்துள்ளதாகக் குற்றச்சாட்டு உள்ளது.

## மேற்கோள்கள்

## வெளி இணைப்புகள்

பகுப்பு:தருமபுரி மாவட்டம்
பகுப்பு:தமிழ்நாட்டுப் பொருளாதாரம்
பகுப்பு:கூட்டுறவு
பகுப்பு:தமிழ்நாட்டில் கூட்டுறவுச் சங்கங்கள்
சுப்பிரமணிய சிவா கூட்டுறவு சர்க்கரை ஆலை

**சுப்பிரமணிய சிவா கூட்டுறவு சர்க்கரை ஆலை** என்பது தருமபுரி மாவட்டம் பாப்பிரெட்டிப்பட்டி வட்டத்தில் ஆலாபுரத்தை அடுத்த கோபாலபுரத்தில் உள்ள ஒரு கூட்டுறவு சர்க்கரை ஆலை ஆகும். இந்த ஆலைக்கு விடுதலைப் போராட்ட தியாகி சுப்பிரமணிய சிவா நினைவாக அவரின் பெயர் சூட்டப்பட்டுள்ளது. இந்த ஆலை தருமபுரி நகரிலிருந்து சுமார் 40 கி.மீ. தொலைவிலும் சேலத்திலிருந்து 50 கி.மீ தொலைவிலும் சேலம் வேலூர் சாலையிலிருந்து 5 கி.மீ தொலைவிலும் உள்ளது. இந்த ஆலை 1990, மே. 13 அன்று அன்றைய முதல்வர் மு. கருணாநிதி அவர்களால் அடிக்கல் நாட்டப்பட்டு, சுமார் 33 கோடி ரூபாய் செலவில் கட்டி முடிக்கப்பட்டு 01-10-1992 அக்டோபர் 1 அன்று இந்த ஆலை தனது முதல் அரவையைத் தொடங்கியது. இந்த ஆலை 2500 மெட்ரிக் டன் கரும்பு அரவைத்திறன் கொண்டது. இது சுமார் 96.14  ஏக்கர் பரப்பளவில் அமைந்துள்ளது. ஆலை ஐ.எஸ்.ஓ 9001-2000 தரச்சான்றிதழ் பெற்றது.
## வெளி இணைப்புகள்
சுப்ரமணிய சிவா கூட்டுறவு சர்க்கரை ஆலை 
## மேற்கோள்கள்

பகுப்பு:தருமபுரி மாவட்டம்
பகுப்பு:தமிழ்நாட்டில் கூட்டுறவுச் சங்கங்கள்
கருப்பு கடுகு

**கருப்பு கடுகு** (*Brassica nigra*) பூக்கும் தாவர வகையைச் சார்ந்த இத் தாவரம் ஒரு ஆண்டுத் தாவரம் ஆகும் இதன் விதைகள் சமையலில் பயன்படும் மசாலாப் பொருள்களுக்காகவே பயிரிடப்பட்டு அறுவடை செய்யப்படுகிறது.

## மேலும் பார்க்க
* கடுகு
* கடுகு விதையின் உவமை

## மேற்கோள்கள்

## வெளி இணைப்புகள்

* Entry in Gernot Katzer's spice pages, with pictures and detailed information
* Entry in Illinois Wildflowers
* Mustards

பகுப்பு:மூலிகைகள்
பகுப்பு:சுவைப்பொருட்கள்
பகுப்பு:கீரைகள்
அரியான் (நெல்)

**அரியான்** (*Ariyaan*) என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். தமிழகத்தின், ராமநாதபுரம் மாவட்டத்திலுள்ள, மணற்பாங்கானப் பிராந்தியமாகக் காணப்படும்  ரெகுநாதபுரம் பகுதிகளில் பிரதானமாக விளைவிக்கக்கூடிய இந்நெற்பயிர், நீர்நிலைகளின் கரையோர மணல் கலந்த மண் இதற்கு மிகவும் ஏற்றது. 

## பருவம்
நான்கு வகையான அரியான் நெற்பயிர்களும், பொதுவாக நவரை பட்டமான ஒக்டோபர் மாதம் முதல், நவம்பர் மாதம் முடிய உள்ள (ஐப்பசியில்) விதைத்து, சனவரியில் (தையில்) அறுவடைச் செய்யபடுகிறது. மேலும் இதேப் பருவத்தில், தமிழகத்தின் அனைத்து மாவட்டங்களிலும் சாகுபடி செய்யப்படுவது குறிப்பிடத்தக்கது.

## காலம்
குறுகியக் கால நெற்பயிரான இது, 120 நாட்களில் வறட்சியைத் தாங்கி மிக உயரமாக 5,½  -  6,½ அடி வரையில்  வளரக்கூடிய இந்த நெல் இரகம், கடலோரப்பகுதிகளிலும், மற்றும் ஆற்றுப்படுகைகளிலும் காணப்படும் மணற்பாங்கான நிலங்களில் நன்கு செழிக்கும்.

## மகசூல்
ஒரு ஏக்கருக்கு 2000 - 2100 கிலோ வரையிலும் மகசூல் கிடைப்பதாக கருதப்படும் இந்த வகை நெற்பயிருக்கு, முதல் 3 மாதகால இடையில் ஒருமுறை மழையிலேயே சிறந்த மகசூலை தரக்கூடியதாகும்.

## குறிப்புகள்
* அரியான் நெல் வகையில், (அ) **வெள்ளை அரியான்** (ஆ) **கருப்பு அரியான்** (இ) **சிவப்பு அரியான்** மற்றும் (ஈ) **வாழை அரியான்** என நான்கு வகைகள் உள்ளன.
* அரியான் நெல் வகை அறுவடையை, முதலில் மேற்புற நெற்கதிர்களையும், இரண்டாவது நடுவக வைக்கோலையும், பிறகு அடித்தண்டு என மூன்று நிலைகளில்  அறுவடை செய்யப்படுகிறது.
* இவ்வகை நெற்பயிர்கள், இலை சுருட்டுப் புழுக்களாலும, தண்டு துளைப்பான் பூசிக்களாலும் எளிதில் பாதிக்கக்கூடிய நெற்பயிர் எனக் கூறப்படுகிறது.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை
* நெல் வகைகளின் பட்டியல்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
வைசுமன் அறிவியல் கழகம்

வைசுமன் அறிவியல் கழகம்  **வைசுமன் அறிவியல் கழகம்** ( Weizmann Institute of Science,  *Machon Weizmann LeMada*) ஓர் பொதுப் பல்கலைக்கழகமும் ஆய்வுநிலை பல்கலைக்கழகமும் ஆகும். இது இசுரேலில் இரெஃகோவோத்து (Rehovot) என்னும் இடத்தில் இருக்கும் பல்கலைக்கழகம். தெல் அவீவ் நகரத்திற்குத் தெற்கில் அமைந்துள்ள இப்பல்கலைக்கழகம் இசுரேல் நாடு உருவாவதற்கு 14 ஆண்டுகளுக்கு முன்பாக 1934 இல் நிறுவப்பட்டதாகும். இப்பல்கலைக்கழகத்தில் இயற்கை அறிவியலிலும் துல்லிய அறிவியலிலும் மேற்பட்டப் படிப்பும் ஆய்வுநிலைப் படிப்பும் மட்டுமே உள்ள பல்கலைக்கழகமாகும். 

பல்துறை ஆய்வு நடுவமாகிய இதில் 2,500 அறிவியலாளர்களும், முதுமுனைவர்களும் முனைவர்ப்பட்ட, மேற்பட்டப்படிப்பு மாணவர்களும் நுட்ப உதவியாளர்களும் நிருவாக உதவியாளர்களும் உள்ளனர்

இப்பல்கலைக்கழகத்துடன் தொடர்புடைய 6 பேர் நோபல் பரிசு பெற்றவர்களாகவும் மூன்று பேர் தூரிங்கு விருது பெற்றவர்களாகவும் இருக்கின்றனர். 

## வரலாறு

இப்பல்கலைக்கழகம் 1934 இல் சைம் வைசுமன் (Chaim Weizmann) என்பவரால் தானியெல் சியெஃபு ஆய்வுக் கழகமாக (Daniel Sieff Research Institute) நிறுவப்பட்டது. இந்நிறுவனத்தின் இயக்குநர் பொறுப்பை வேதியியல் நோபல பரிசு பெற்ற பிரிட்சு ஆபர் (Fritz Haber) அவர்களுக்கு நல்கினார். பின்னர் அவர் இறந்த பிற்பாடு தானே இயக்குநராக இருந்தார். வைசுமன் 1949 ஆண்டு பிப்பிரவரி மாதத்தில் இசுரேலின் தலைவராகப் பதவி ஏற்கும் முன் கரிம வேதியியலில் ஆய்வு செய்துவந்தார். பின்னர் நவம்பர் 2, 1949 இல் இந்நிறுவனம் வைசுமன் அறிவியற்கழகம் எனப் பெயர் மாற்றம் பெற்றது. இப்பெயர் மாற்றம் சியெஃபு (Sieff) குடும்பத்தின் ஒப்புதலுடன் செய்யப்பட்டது.

## அடிக்குறிப்புகளும் மேற்கோள்களும்

## வெளியிணைப்புகள்

* Weizmann Institute of Science Website 
* The Institute's scientific activities  
* Full list of past officers of the Weizmann Institute
* Institute's blog on ScienceBlogs
* American Committee for the Weizmann Institute of Science 

பகுப்பு:இசுரேலியப் பல்கலைக்கழகங்கள்
பிழைப்புநிலைப் பொருளாதாரம்

**பிழைப்புநிலைப் பொருளாதாரம்** (subsistence economy) என்பது, அடிப்படைத் தேவைகளைப் பெற்றுக்கொள்வதற்கு இயற்கை வளங்களில் தங்கியிருக்கும் பணம் சாராப் பொருளாதாரம் ஆகும். இங்கே வேட்டையாடுதல், உணவு சேகரித்தல், பிழைப்புநிலை வேளாண்மை என்பனவே பொருளாதாரச் செயற்பாடுகளாக இருக்கும். "பிழைப்புநிலை" என்னும் சொல் பிழைத்திருப்பதற்குத் தேவையான மிகக் குறைந்த மட்டத்தில் இருப்பதைக் குறிக்கிறது. பிழைப்புநிலைப் பொருளாதாரத்தில், பொருளாதார மிகையளவு மிகக் குறைவு. அவ்வாறாக இருக்கக்கூடிய மிகையளவும் அடிப்படைப் பண்டங்களைப் பெற்றுக்கொள்வதற்கே பயன்படும். தொழில்மயமாக்கம் இருக்காது.

உலக வரலாற்றில் முதல் நகரம் உருவாவதற்கு முன்னர், எல்லா மனிதர்களும் பிழைப்புநிலைப் பொருளாதாரங்களிலேயே வாழ்ந்தனர். நகராக்கம், நாகரிகம், தொழிற் பிரிவுகள் என்பன உருவாகி வளர்ச்சியடைந்தபோது பல்வேறு சமூகங்கள் வெவ்வேறு காலகட்டங்களில் பிற பொருளாதார முறைமைகளுக்குள் சென்றன. சில சமூகங்கள் ஒப்பீட்டளவில் மாற்றம் அடையாமலேயே இருந்தன. இவர்கள் பிறர் தொடர்பு இல்லாதவர்களாகவோ, வளர்ச்சியடையும் நாடுகளின் வறுமையான பகுதிகளைச் சேர்ந்தவர்களாகவோ, சிலவேளைகளில் மரபுவழிப் பொருளாதாரத்தைத் தொடர விரும்பியவர்களாகவோ இருந்தனர்.

## மேற்கோள்கள்

பகுப்பு:பொருளியல்
பகுப்பு:பொருளாதார முறைமைகள்
சடைக்கார் (நெல்)

**சடைக்கார்** (*Sadaikkar*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின், ராமநாதபுரம் மாவட்டத்திலுள்ள, “ஆகாடாவலசை” (*Aakadavalasai*) என்னும் நாட்டுப்புறப் பகுதியில் மட்டுமே விளைவதாக கருதப்படும் இந்நெல் வகை, ஒரு ஏக்கருக்கு சுமார் 1200 கிலோ தானிய மகசூலும், 3 டன்கள் அளவுக்கு வைக்கோலும் கிடைப்பதாக கூறப்படுகிறது.

## பருவகாலம்
பின் சம்பா அல்லது தாளடிப் பருவம் (பட்டம்) எனப்படும்  செப்டம்பர் - ஒக்டோபர் மாதங்களில் விதைத்து, பிப்ரவரி - மார்ச் மாதங்களில் அறுவடைச் செய்யபடுகிறது. மேலும் இப்பருவத்தை பிசாணம் என்றும் அழைக்கப்படும் இந்த பருவத்தில், மத்தியகால பயிர்கள் மற்றும் அதற்கும் மேலுள்ள நீண்டகால நெற்பயிர்களை சாகுபடி செய்ய இது ஏற்றப் பட்டமாகும்.

## வளருகை
மணற்பாங்கான நீர்ப்பிடிக்கும் நிலப்பரப்புகளில் ஏற்று வளரக்கூடிய இந்த நெல் வகைக்கு, மாதம் மும்முறை மழைப்பொழிவு தேவையென கருதப்படுகிறது. மேலும் இந்த நெற்பயிரை, இலை சுருட்டுப்புழுவைத் தவிர மற்ற பூச்சிகளோ, அல்லது நோய்களோ தாக்குவதில்லை என கூறப்படுகிறது

## குறிப்புகள்
* சடைக்கார் அரிசியில், கை, கால்களில் ஏற்படும் காயங்கள் அல்லது புண்கள் போன்றவைகளை குணமாக்கும் மருத்துவ குணம் உள்ளன.
* பெரும்பாலான உள்ளூர் "கால்நடை வைத்தியர்கள்" இந்த அரிசியை சில மருத்துவ குணத்திற்காகப் பயன்படுத்துகின்றனர்.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

## புற இணைப்புகள்
* சடைக்கார் விளைச்சல்
*  சடைக்கார் - கோ. நம்மாழ்வார்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பருகூர் வட்டம்

** பருகூர் வட்டம்** , தமிழ்நாட்டின் கிருஷ்ணகிரி மாவட்டத்தில்  உள்ள எட்டு வட்டங்களில் ஒன்றாகும். இந்த வட்டத்தின் தலைமையகமாக பருகூர் நகரம் உள்ளது. இந்த வட்டத்தின் கீழ்  30  வருவாய் கிராமங்கள் உள்ளன.

கிருஷ்ணகிரி வட்டத்தில் இருந்த பருகூர் ஊராட்சி ஒன்றியப் பகுதிகளைக் கொண்டு புதிதாக பர்கூர் வட்டம் நிறுவப்பட்டது.

## மேற்கோள்கள்


பகுப்பு:கிருஷ்ணகிரி மாவட்ட வட்டங்கள்
சூழலியல் சுற்றுலா

[thumb|[நடு அமெரிக்காவின் எல் சால்வடோர் பகுதியில் அமைந்துள்ள நீர்வீழ்ச்சி]]
**சூழலியல் சுற்றுலா** (*Ecotourism*) என்பது இயற்கையான பாதுகாப்பு உயிரியல் சூழல் கொண்ட பழங்கால பண்பு கெடாதவாறு, அப்பகுதியில் வாழும் உள்ளூர் மக்களின் உதவியோடும், பொருளாதார வளர்ச்சியை அடிப்படையாகக் கொண்டும், நடத்தப்படும் சுற்றுலா தளங்களைக் குறிப்பதாகும்.
இதில் சுற்றுலா நோக்கம் இருந்தாலும் அப்பகுதியின் இயற்கைப் பாதுகாப்பு மிகவும் முக்கியதுவம் வாய்ந்ததாக எடுத்துக்கொள்ளப்படுகிறது. இப்பகுதியில் கல்வி சுற்றுலா நடந்தாலும் சுற்று சூழல் பாதுகாப்பு, உள்ளூர் மக்களுக்கு நேரடியாக  நிதி வழங்குதல் கலாச்சாரங்களைப் பாதுகாத்தல் போன்ற  மனித உரிமைகள் பாதுகாக்கப்படுகின்றன. 1980 ஆம் ஆண்டிலிருந்துதான் அடர்ந்த காடுகளின் ஊடே வாழ்ந்துகொண்டிருக்கும் சமூகங்களை வெளி உலகிற்கு காட்டும் முயற்சியின் துவக்கம் ஆரம்பித்தது. தற்போதைய காலங்களில் ஏறாலமான பல்கலைக்கழகங்கள் பல பாடத்திட்டங்களுக்காகவே காட்டுப்பகுதியை நாட ஆரம்பித்துள்ளனர்.

## மேற்கோள்கள்

## வெளி இணைப்புகள்

* 
* Asian Ecotourism Network
* NHTV Centre for Sustainable Tourism and Transport 
* Global Sustainable Tourism Criteria
* Scuba divers swim among the sharks, Fayetteville Observer
* Eco-Tourism Holds Promise, Peril For Egyptian Oasis, NPR
* Hunting can help wildlife. So can eco-tourism., Mother Nature Network

பகுப்பு:சுற்றுலா
பகுப்பு:சூழலியல்
ஷாவ்னா பாண்டியா

**ஷாவ்னா பாண்டியா** (*Shawna Pandya*) கனடா வாழ் இந்தியப் பெண்ணான இவர் 2018 ஆம் ஆண்டிற்கான விண்ணோடத்தில் ஆராய்ச்சி மாணவியாகத் தேர்ந்தெடுக்கப்பட்டுள்ளார்.  இந்திய வம்சாவழியில் கல்பனா சாவ்லா, சுனிதா வில்லியம்ஸ் ஆகியோருக்கு அடுத்து மூன்றாவதாக இவர் தேர்ந்தெடுக்கப்பட்டுள்ளார். ஷாவ்னா கனடாவில், நரம்பியல் அறுவை சிகிச்சை நிபுணராக உள்ளார்.

## மேற்கோள்கள்

பகுப்பு:ஐக்கிய அமெரிக்க விண்வெளி வீரர்கள்
பகுப்பு:விண்வெளி வீரர்கள்
சூளகிரி வட்டம்

** சூளகிரி வட்டம்** , தமிழ்நாட்டின் கிருஷ்ணகிரி மாவட்டத்தில்  உள்ள எட்டு வட்டங்களில் ஒன்றாகும். இந்த வட்டத்தின் தலைமையகமாக சூளகிரி நகரம் உள்ளது. இந்த வட்டத்தின் கீழ் 92 வருவாய் கிராமங்கள் உள்ளன.

இவ்வட்டத்தில் சூளகிரி ஊராட்சி ஒன்றியம் உள்ளது.

## மேற்கோள்கள்


பகுப்பு:கிருஷ்ணகிரி மாவட்ட வட்டங்கள்
மான் சிங்

**ராஜா மான் சிங் I**  (**Man Singh I**) (21 டிசம்பர் 1550 &ndash; 6 சூலை 1614) தற்கால இந்தியாவின் இராஜஸ்தான் மாநிலத்தின் ஆம்பர் எனப்படும் ஜெய்ப்பூர்  நாட்டு இராசபுத்திர குல  மன்னராவர்.
முகலாயப் பேரரசர் அக்பரின் நம்பிக்கைக்குரிய தலைமைப் படைத்தலைவர் ஆவார்.
ராஜா மான் சிங்கின் மகள் மனோரமாவை,  ஷாஜகானின் மூத்த மகனும், பட்டத்து இளவரசுரும், அவுரங்கசீப்பின் மூத்த தமையனுமான தாரா சிக்கோவிற்கு மணமுடிக்கப்பட்டது. இவரது பேரன் முதலாம் ஜெய் சிங், அவுரங்கசீப்பின் முக்கியப் படைத்தலைவர் ஆவார்.

## பிறப்பு

இராஜா பகவன் தாஸ் மற்றும் இராணி பகவதி இணையருக்கு 21 டிசம்பர் 1550-இல் ராஜா மான் சிங் பிறந்தவர்.

## முகலாயப் பேரரசின் படைத்தலைவராக
இளமையில் 10 டிசம்பர் 1589 முதல் அக்பரின் படையில் 5000 படைவீரர்களுக்கு மன்சப்தாராக தலைமை வகித்தவர். 
26 ஆகஸ்டு  1605-இல் 7,000 குதிரைப் படைவீரர்களுக்கு தலைமை வகித்து மன்சப்தார் எனும் பதவியை வகித்தார்.1576-இல் மகாரானா பிரதாப் சிங் படைகளுக்கும், அக்பரின் முகலாயப் படைகளுக்கும் நடைபெற்ற ஹால்திகட்டிப் போரில் ராஜ மான் சிங் முகலாயப் பேரரசின் படைத்தலைவராகச் செயல்பட்டவர்.

1580-இல் அக்பரின் ஒன்று விட்ட சகோதரரும், காபூல் ஆளுநரும் ஆன மீர்சா ஹக்கீம் தன்னை தானே முகலாயப் பேரரசராக அறிவித்துக் கொண்டார். மீர்சா ஹக்கீமை பிகார் மற்றும் வங்காள ஆளுநர்கள் ஆதரித்தனர்.
பிகார் மற்றும் வங்காள ஆளுநர்களை சிறைபிடிக்க அக்பர் படைகளை அனுப்பி வைத்தார்.
பின்னர் மீர்சா ஹக்கிமை அடக்குவதற்கு அக்பர், ராஜ மான் சிங்குடன் காபூலுக்கு படைகளுடன் புறப்பட்டார். முகலாயப் படைகள் சிந்து ஆற்றை கடக்கும்  நேரத்தில், மீர்சா ஹக்கீம் காபூலை விட்டு தலைமறைவானார். பின்னர் காபூலின் ஆளுநராக ராஜா மான் சிங் நியமிக்கப்பட்டார்.1588-இல் ராஜா மான் சிங் பிகாரின் ஆளுநராக நியமிக்கப்பட்டார்.

17 மார்ச் 1594-இல் ராஜா மான் சிங் வங்காளம், பிகார், ஒடிசா பகுதிகளின் சுபேதாராக அக்பரால் நியமிக்கப்பட்டார். 1594-98, 1601–1605 மற்றும் 1605-1606 கால கட்டங்களில் மூன்று முறை சுபேதாராக இருந்தவர்.

## ஜஹாங்கீருடன் பிணக்கு
அக்பர் மரணப் படுக்கையில் இருந்த போது அவரது  மூன்றாவது மகனான  சலீம் என்ற ஜஹாங்கீருக்கும் நான்காம் மகனான குஸ்ருவுக்கும் இடையே அரியணையைக் கைப்பற்றுவது குறித்தான பிணக்கில், ராஜா மான் சிங் குஸ்ருவிற்கு ஆதரவு தெரிவித்தார்.

1605-இல் அக்பர்  இறக்கையில் சலீமை (ஜஹாங்கீர்) தனது வாரிசாக அறிவித்தார். 10 நவம்பர் 1605-இல் வங்காள சுபேதாராக இருந்த ராஜா மான்சிங்கை நீக்கி குத்புதீன் கானை 2 செப்டம்பர் 1606-இல் வங்காள சுபேதாராக ஜஹாங்கீர் நியமித்தார்.1611-இல் தக்காண சுல்தான்களின் முகலாயப் பேரரசுக்கு எதிரான கிளர்ச்சியை,  இராஜா மான் சிங் தலைமையில் அனுப்பப்பட்ட முகலாயப் படைகள் ஒடுக்கியது. 

## மறைவு
ஆம்பர் நாட்டு மன்னர் ராஜா மான் சிங் உடல் நலக் குறைவால் 6 சூலை 1614-இல் மறைந்தார்.

## இதனையும் காண்க்
* மன்சப்தார்

## அடிக்குறிப்புகள்

## மேற்கோள்கள்
* Beveridge, H. (tr.) (1939, reprint 2000). *The Akbarnama of Abu´l Fazl*, Vol. III, Kolkata: The Asiatic Society, .
* Sarkar, Jadunath (1984, reprint 1994). *A History of Jaipur*, New Delhi: Orient Longman .
* Sagar, Nanuram *Kavita Kalptaru*.
*  Raja Man Singh of Amber by Rajiva Nain Prasad. Calcutta, World Press Private Ltd., 1966.

## வெளி இணைப்புகள்
*Akbarnama by Abul Fazal Part III chapter 31,32,34 
* Version of Mewar 
* Genealogy of Kachwaha kings
*மான்சிங் இராஜா

பகுப்பு:1540 பிறப்புகள்
பகுப்பு:1614 இறப்புகள்
பகுப்பு:முகலாய தளபதிகள்
பகுப்பு:இராஜஸ்தான் வரலாறு
பகுப்பு:இராசபுத்திரர்கள்
பகுப்பு:அக்பர்
அனுமந்தக்குடி சமணக் கோயில்

**அனுமந்தக்குடி சமணப் பள்ளி** என்பது சிவகங்கை மாவட்டம், தேவகோட்டை அருகே அனுமந்தக் குடியில் உள்ள சமணர் பள்ளி ஆகும். தென் தமிழகத்தில் பழமையான சமணர் பள்ளிகள் பெரும்பாலும் மலைக் குகைகளில்தான் இருந்துள்ளன, ஆனால் இந்தக்கோயில் கருங்கல்லால் கட்டப்பட்ட பள்ளியாகத் திகழ்கிறது. மேலும் இது இப்போதும் வழிபாட்டில் உள்ளது.

இக்கோயில் தேவகோட்டையில் இருந்து 10 கி.மீ. தொலைவில் சுந்தர பாண்டியன்பட்டினம் செல்லும் சாலையில் விருசுழி ஆற்றின் கரையில் உள்ள அனுமந்தக்குடியில் உள்ளது. இது சமணர்களின் 23 ஆம் தீர்த்தங்கரரான பார்சுவநாதருக்கு கட்டப்பட்டது ஆகும். இங்கு கருவறை, முன்மண்டபம், மகா சாத்தையா ஆலயம், பலி பீடம் ஆகியவற்றகை கொண்டதாக உள்ளது. இங்கிருந்த பழைய பார்சுவநாதர் சிலை சேதமானதால் அதற்கு பதில், புதிய சிலை சில ஆண்டுகளுக்கு முன் நிறுவப் பட்டது. பழைய சிலை முன் மண்டபத்தில் வலது பக்கம் வைக்கப் பட்டுள்ளது. இங்கு தர்மதேவி இயக்கி, மகாசாத்தையா, காளி, கருப்பன், மாரியம்மன், கணபதி போன்றோருக்கு தனித்தனி சன்னதிகள் உள்ளன.  பழமையான இக்கோயில், கி.பி 1881 இல் விருசுழி ஆற்றில் ஏற்பட்ட வெள்ளத்தால் சேதமடைந்து, இதனால் 1885 இல் தற்போதுள்ள இடத்தில் கட்டப்பட்டுள்ளது எனப்படுகிறது.
## இதனையும் காண்க
* தமிழ்நாட்டில் சமணம்
* தமிழ்நாட்டில் சமணர் கோயில்கள்

## மேற்கோள்கள்

பகுப்பு:தமிழ்நாட்டு சமணக் கோயில்கள்
பகுப்பு:சிவகங்கை மாவட்டத்திலுள்ள கோயில்கள்
பகுப்பு:சமணக் கோயில்கள்
மீர்சா

**மீர்சா அல்லது மீர்ஜா** (Mirza  or Mirzā)  ( or ; பாரசீகம்: مِرْزَا) பாரசீக நாட்டு உயர்குடியினருக்கும் அல்லது அரசவை இளவரசர்களுக்கு மட்டும் வழங்கப்படும் பட்டம் ஆகும். பொதுவாக பிறப்பால் அரசக் குருதி கொண்டவர்களுக்கும் மட்டும் இப்பட்டம் வழங்கப்படும். முகலாயப் பேரரசில் சாதனை புரிந்த பெரும் படைத்தலைவர்களுக்கும் மீர்சா பட்டம் வழங்கப்பட்டது. 

## மேற்கோள்கள்


## வெளி இணைப்புகள்
*WorldStatesmen
*Eymology Online
*Mirza, AskDefine.com 

பகுப்பு:இசுலாம்
பகலவி வம்சம்

**பகலவி வம்சம்** (Pahlavi dynasty) () ஈரான் நாட்டை 1925 முதல் 1979 முடிய ஆண்ட இறுதி அரச மரபாகும். 
.

1925-இல் ஈரான் நாட்டை ஆண்ட குவாஜர் வம்ச மன்னர் அகமது ஷா வீழ்த்தி பகலவி வம்சத்தை நிறுவியவர் ஈரானிய முன்னாள் இராணுவத் தலைவர் **[[ரேசா ஷா பகலவி]]** ஆவார். ரேசா ஷா பகலவி 1941 முடிய ஈரான் நாட்டின் மன்னராக விளங்கினார்.

இவருக்குப் பின் இவரின் மகன் முகம்மத் ரிசா ஷா பஹ்லவி 1941-இல் ஆட்சிக்கு வந்தார். 1979-இல் இசுலாமிய சியா பிரிவு சமயத் தலைவரான  ரூஃகூல்லா மூசவி கொமெய்னி தலைமையில் நடைபெற்ற ஈரானிய மக்கள் புரட்சியால், மன்னர் முகமது ரேசா ஷா பகலவி நாட்டை விட்டு வெளியேறி ஐக்கிய அமெரிக்கா நாட்டில் புகலிடம் அடைந்தார். இதன் மூலம் ஈரானில் 2,500 ஆண்டுகளாக நடைபெற்ற முடியாட்சி முறை ஒழிக்கப்பட்டு, ஜனநாயக நடைமுறைகள் கடைபிடிக்கப்பட்டு வருகிறது.

## இதிகாச புராணங்களில்

பண்டைய பாரசீகத்திலிருந்து பரத கண்டத்தின் மேற்கு, வடமேற்கு, தென் மேற்கு மற்றும் மத்தியப் பகுதிகளில் குடியேறிய பகலவி வம்சத்தினர்களான பகலவர்கள் குறித்தான செய்திகள் புராணங்கள், இராமாயணம் மற்றும் மகாபாரதம் போன்ற இதிகாசங்கள் மற்றும் மனுதரும சாஸ்திரத்தின் மூலம் அறியப்படுகிறது.

## இதனையும் காண்க
* அகாமனிசியப் பேரரசு  - கிமு 550 – கிமு 330
* பார்த்தியப் பேரரசு - கி மு 247 – கி பி 224
* செலூக்கியப் பேரரசு - கி.மு. 312 – கி.மு. 63
* சாசானியப் பேரரசு - கிபி  224 – 651
* உதுமானியப் பேரரசு - 1299 – 1500
* சபாவித்து வம்சம் - கிபி 1501 – 1736
* அப்சரித்து வம்சம் - கிபி - 1736 - 1796 
* குவாஜர் வம்சம் - கிபி 1796–1925

## மேற்கோள்கள்


பகுப்பு:ஈரானின் வரலாறு
பகுப்பு:முன்னாள் பேரரசுகள்
பகுப்பு:அரச மரபுகள்
சத்சங்கம்

**சத்சங்கம்** (Satsang/ Satsanga / Satsangam) (சமசுகிருதம்: सत्सङ्ग) இறை நாட்டம் கொண்டவர்கள், இறைவனைக் குறித்து சான்றோர்கள் கருத்துக்கள் பரிமாறிக் கொள்ளும் அமைப்பே  இந்து சமயத்தில் சத்சங்கம் என்பர். பொதுவாக குரு, மகான்கள் போன்ற சான்றோர்களிடம் அருகே இருந்து ஆன்மித் தேடலில் ஈடுபட்டுள்ள சாதகர்கள் இறைவனைக் குறித்து அறிந்து கொள்ளும் இடமாகக் கொள்ளலாம். சுருக்கமாக சான்றோர்களின் கூட்டே சத்சங்கம் என அறியப்படுகிறது. 

## பெயர்க்காரணம்
சத்சங்கம் எனும் சொல்லிற்கு சமசுகிருத மொழியில்
* *சத்* எனில் உண்மை அல்லது சத்தியம் அல்லது இறைவன் எனப் பொருள் 
* *சங்கம்* எனில் ஒன்று சேர்தல் எனப்பொருள்படும்.

## பொருள் விளக்கம்
*லிசேலோத்தே பிரிஸ்க்*  என்ற மெய்யியலாரின் கூற்றுப்படி சத்சங்கம் என்பதற்கு:. 

## இதனையும் காண்க
* சங்கம்

## மேற்கோள்கள்

## உசாத்துணை
* 
* 

## வெளி இணைப்புகள்

* What is Satsang?

பகுப்பு:இந்து மெய்யியல் கருத்துருக்கள்
பகுப்பு:இந்து சமயம்
பரப்பிரம்மன்

**பரப்பிரம்மன்** (Para Brahman)  (சமசுகிருதம்:परब्रह्मन्)  என்பதற்கு அனைத்து உயிர்களுக்கும், பிரபஞ்சங்களுக்கும் மேலான இறைவன் என்றும், அத்தகைய இறைவனின் குண நலன்களை வாயால் எடுத்துரைக்க இயலாததாகும் என்றும் இந்து சமயச் சாத்திரங்கள் கூறுகின்றன.

பரப்பிரம்மனே படைத்தல், காத்தல், மறைத்தல் எனும் முத்தொழில்களுக்கும் காரணமானவன் என்று போற்றப்படுகிறார்.
மேலும் பரப்பிரம்மன் *[[சத்]] சித் ஆனந்த* (முழு ஞான வடிவாக) இருப்பவர் என்றும் வர்ணிக்கப்படுகிறார்.
உபநிடதங்கள் நிர்குண பரப்பிரம்மதை ஞானத்தால் மட்டும் அறிவதன் மூலம் மனநிறைவு, ஜீவ முக்தி மற்றும் விதேக முக்தி கிட்டும் என முடிவாகக் கூறுகிறது 
சிலர் இதனை வேறு மாதிரியும் கூறுவர். அதாவது இந்த பிரபஞ்சம் தோன்றக் காரணமான செயல் நடத்தையைக் குறிக்கிறது. பர என்றால் ஆதி என்றும் அர்த்தம். ஆகவே பரப்பிரம்மன் என்பது இந்த பிரம்மம் தோன்ற காரணமாய் இருந்த காரணியைக் குறிக்கிறது.

## பெயர்க் காரணம்
*பர*  எனும் சமசுகிருத மொழிச் சொல்லிற்கு மேலானது அல்லது மேலானவர் என்று பொருள். பிரம்மன் எனும் சொல்லிற்கு அனைத்து அண்டங்களையும், அனைத்து உயிரினங்களையும் படைத்து, காத்து, பின்னர் தன்னில் மறைத்து கொள்ளும் இயல்பு கொண்ட அனைத்திற்கும் மேலான இறைவனை பரப்பிரம்மம் என்பர்.

## அத்வைத பரப்பிரம்மன்
பரப்பிரம்மன் எனும் சொல் வழக்கம் துவக்க கால அத்வைத வேதாந்த சாத்திரங்களில் விளக்கப்பட்டுள்ளது. அத்வைதம் கூறும் பரப்பிரம்மன், என்றும் மாறாதவன், பிறக்காதவன், வடிவமற்றவன், இரண்டற்றவன், அழிவற்றவன்,  எக்குணங்களும்  அற்றவன்  (நிர்குணமானவன்) அல்லது குணங்கள் அற்ற நிர்குண பிரம்மன் ஆவார். நிர்குண பிரம்மனை ஞான யோகத்தால் மட்டுமே அறிந்து அடைய இயலும். 

## வைணவ சமயப் பரப்பிரம்மன்
வைணவ சமயத்தினர் வடிவமும், குணங்களும் கொண்ட விஷ்ணு என்று அழைக்கப்படும் திருமால் அல்லது கிருஷ்ணரை பரப்பிரம்மனாக வழிபடுகின்றனர்.

## சைவ சமயப் பரப்பிரம்மன்
சைவ சமயத்தில்  மாயையுடன் கூடிய  பிரம்மனை சிவபெருமான் என்று அழைப்பர். சைவ சமயப் பரப்பிரம்மன் சச்சிதானந்த (சத் சித் ஆனந்த) மயமானவன். சிவனும் சக்தியும் சமமானவர்கள் என்ற கருத்தை வலியுறுத்த, மாயையின் தன்மையான  சக்திக்கு தனது உடலில் சரிபாதி இடம் அளித்தவர் சிவபெருமான்.

## இதனையும் காண்க

*பிரம்மம்
*ஆத்மா
*நாராயணன்
*வேதாந்தம்

## அடிக்குறிப்புகள்

## மேற்கோள்கள்

## ஆதாரங்கள்

* 
* 
* 
* 
* 

## வெளி இணைப்புகள்
*

பகுப்பு:இந்து மெய்யியல் கருத்துருக்கள்
பகுப்பு:இந்து தொன்மவியல்
பகுப்பு:இந்து சமயம்
பகுப்பு:இந்திய மெய்யியல்
இராதாகிருஷ்ண தத்துவம்

**இராதாகிருஷ்ண தத்துவம்** என்பது இறைவனை வழிபடும் பக்தனின் பல *பாவ* ங்களில் ஒன்றான *காதல்* எனும் *பாவ* த்தில் கிருஷ்ணனை நேசித்து, அவனுடன் ஈருடல் ஓருயிராக இணைந்து, ராசலீலைகளில் மகிழ்ந்து, அணுவளவும் அவனை விட்டுப் பிரிய மனமின்றி வாழ்ந்த இராதையின் பக்தியைக் குறிப்பதாகும்.

கிருஷ்ணர் என்ற பரமாத்மாவுடன் இரண்டறக் கலந்த ஜீவாத்மா ஆனவாள் இராதை. அதனாலேயே கிருஷ்ணர் ராதையின் பெயரைத் தன் பெயரோடு இணைத்துக் கொண்டு இராதாகிருஷ்ணன் என்ற பெயரில் விளங்குகிறார்.  கோபியர் அனைவருக்குமே கண்ணன் இனியவன் என்றாலும் ராதையின்  அன்பு மட்டுமே கண்ணனைக் கட்டிப்போட்டது.

கண்ணனும் பெரும்பாலான நேரம் ராதாவுடன் இருப்பதிலேயே மகிழ்ந்தார். உடல் கண்ணன் என்றால் அவர்  உயிர்  ராதை.  பரமாத்மா கண்ணன் எனில்  ஜீவாத்மா இராதை ஆவாள்.  பரமாத்மாவும், ஜீவாத்மாவும் இணைவதைக் குறிப்பதே ராதா கிருஷ்ண அன்பு ஆகும்.

பிருந்தாவனத்தில் பால கிருஷ்ணருடன் இராதையும், கோபியர்களும் நடத்திய ராசலீலைகள், மனித குலம் கிருஷ்ணர் மீது கொண்ட உயர்ந்த பக்தியை விளக்குகிறது.
இராதையும், கோபியர்களும் தங்களை பக்தர்களாகவும், பால கிருஷ்ணனை தங்களைக் காக்கும் இறைவனாகவும் கொண்டாடி ஆடிப் பாடி மகிழ்ந்தனர். 
   
பிருந்தாவனத்திலிருந்து சற்று தொலைவில் ஒரு கிராமத்தில் வசித்து வந்தவள்  ஆயர் குலப் பெண்னான ராதை. கிருஷ்ணனை விட ஐந்து வயது மூத்தவள். அடிக்கடி தன்னுடன் இருக்கும் கோபியர்களுடன் கூறாமல் பிருந்தாவனத்தை விட்டு கிருஷ்ணன், இராதைத் தேடி அவளது கிராமத்தை நோக்கி சென்றுவிடுவார்.

ஒரு முறை கம்சனின்  ஆணைப்படி, அக்ரூரர் பாலகிருஷ்ணனையும், பலராமரையும் பிருந்தாவனத்திலிருந்து மதுராவிற்கு அழைத்துச் செல்வதற்கு முன்னர், பாலகிருஷ்ணன் இராதையைச் சந்தித்து, தன் கிருஷ்ண அவதாரத்தின் காரணத்தைக் கூறி விடைபெற்றார். இறுதியில் இராதையும், கோபியர்களும் அமைதியாக கிருஷ்ணணை மதுராவிற்கு வழி அனுப்பி வைத்தனர். கண்ணனை விட்டுப் பிரியாமல் கோகுலத்திலும், பிருந்தாவனத்திலும் ஆடிப் பாடி கூடி மகிழ்ந்த ராதா, கண்ணன் மதுராவுக்குச் சென்ற பின்பு அவனையே நினைத்து அழுதாளாம். தன் கரங்களில் முகத்தைப் புதைத்து கண்ணீர் சிந்திக்கொண்டே இருந்து, சற்றும் உறங்காமல் இருந்தாள் என உத்தவர் *பிரஹ்லாத சமிதை*யில் கூறுகிறார்.

பாலகிருஷ்ணன் மதுரா சென்று கம்சனை அழித்த பின்னர் துவாரகையில் அரண்மனை கட்டி வாழ்ந்து வந்தார்.  ஆனால் பிருந்தாவனத்தில் இராதை, கிருஷ்ணரின் நினைவுடனே வாழ்ந்து வந்தாள். 
பல ஆண்டுகள் கழித்து ஒரு முறை இராதை மட்டும் தன்னந்தனியாக பிருந்தாவனத்தை விட்டு கிருஷ்ணரைக் காண துவாரகை நகரை அடைந்தாள்.

துவாரகை அரண்மனை நுழைவாயிலில் இருந்த கூட்டத்தில் ஒருத்தியாக கிருஷ்ணரை கண் குளிரக் கண்டாள் இராதை.
இறுதியில் கிருஷ்ணரின் சம்மதத்தின் பேரில் இராதை துவாரகையின் அரண்மனையில் பணிப்பெண்னாக சேர்ந்தாள். அவ்வப்போது கிருஷணரின் புல்லாங்குழல் இசையைக் கேட்டு மகிழ்ந்த இராதை, இறுதியில் கிருஷ்ணரிடம் ஐக்கியமாகி மறைந்தாள்.

## இதனையும் காண்க
* ராசலீலை
* இராதா கிருஷ்ணன்

## மேற்கோள்கள்


## வெளி இணைப்புகள்

பகுப்பு:இந்து மெய்யியல் கருத்துருக்கள்
பகுப்பு:கிருட்டிணன்
வேதநகர்

## வேதநகர்
இந்தியா, தமிழ்நாடு, கன்னியாகுமரி மாவட்டத்தில் அமைந்துள்ளது. தமிழகத்தின் ஐந்து திணைகளில் இரண்டு திணைகள் (முல்லை, மருதம்) ஒருங்கமைந்த ஊர் ஆகும்.

## மதங்கள்
**வேதநகர்** என்னும் ஊரின் பூர்வீக மக்கள் கிறித்தவர் கள் மட்டுமே ஆவர்.  குடிபெயர்ந்த இசுலாம் மற்றும்  இந்து மதத்தினரும் இங்கு உள்ளனர்.

## புவியியல்
இவ்வூரின் அமைவிடம் 8.17°N  77.43°E ஆகும்.[4] மேலும், இவ்வூர் சராசரியாக 13 மீட்டர் (42அடி) உயரத்தில் உள்ளது.

## ஊர் நிர்வாகம்
கோட்டாறு மறைமாவட்டத்தின் கீழ்த் தனிப்பங்காகச் செயல்படுகிறது. ஊர்த் தலைவர், பொருளாளர்  போன்றவர்கள் அன்பியம் வாயிலாக மக்கள் தேர்ந்தெடுக்கப்படுகின்றனர்.

பகுப்பு:கன்னியாகுமரி மாவட்டத்திலுள்ள கிராமங்கள்
குறுவைக் களஞ்சியம் (நெல்)

**குறுவைக் களஞ்சியம்** (*Kuruvai Kalanchiyam*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின், ராமநாதபுரம் மாவட்டத்தித்தில், பிரதானாமாக விளைவதாக கருதப்படும் இந்நெல் வகை, பொய்க்காத பருவமழைக் காலத்தில் ஒரு ஏக்கருக்கு சுமார் 1500 - 2000 கிலோ தானிய மகசூலும், 1 டன் அளவுக்கு வைக்கோலும் கிடைப்பதாக கூறப்படுகிறது.

## பருவகாலம்
குறுகியக்கால பயிரான 110 நாட்கள் வயதுடைய இந்நெல் இரகத்தை, செப்டம்பர் மாதம் தொடங்கும் பின் சம்பா பருவத்தில் (   தமிழ் மதம் ஆவணியில்) விதைத்து, சனவரியில் (தமிழ் மதம் தையில்) அறுவடைச் செய்யபடுகிறது. மேலும் இதேப் பருவத்தில், தமிழகத்தின் அனைத்து மாவட்டங்களிலும் சாகுபடி செய்யப்படுவதாக அறியப்படுகிறது.

## குறிப்புகள்
* குறுவைக் களஞ்சிய நெல் வகை நேரடி விதைப்பு முறையில், ஏக்கருக்கு 40 - 50 கிலோ விதை அளவு தேவைப்படுகிறது.
* சிவப்பு சித்திரை கார் அரிசி கஞ்சியை விட குறுவை களஞ்சியத்தின் அரிசிக் கஞ்சி வேறுபடுவதோடு, சமைக்கப்பட்ட சோறு இரண்டு நாட்களுக்குப் பிறகும் சிறந்த சுவையுடன் இருக்கும் என கூறப்படுகிறது.
* குறுவைக் களஞ்சிய நெல் சொரசொரப்புடைய கடினமான நெல் வகையாகும்.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

## புற இணைப்புகள்
* குறுவைக் களஞ்சியம் நெல் படிமங்கள்
* குறுவைக் களஞ்சியம் நெற்கதிர்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
உக்கிரசேனர்

**உக்கிரசேனர்** (Ugrasena) ()  வட இந்தியாவின் மதுரா நாட்டின் யது குல மன்னரும், கம்சனின் தந்தையும், கிருஷ்ணரின் தாய் வழி பாட்டனும் ஆவார்.

## புராண வரலாறு
வாயு புராணத்தின் படி (96.134), உக்கிரசேனர் யது குலத்தின் குக்குர கிளையினர் ஆவார். புராணங்களின் படி, உக்கிரசேனர் ஆஹூகனின் மகன் ஆவார்.

இவரது மகனான கம்சனால் சிறையில் அடைக்கப்பட்டார் மன்னர் உக்கிரசேனர். பின்னர் கம்சனை கொன்று கிருட்டிணன் உக்கிரசேனரை சிறை மீட்டு மீண்டும்  அரியணையில் அமர்த்தினார். சூரசேனரின் மகனும்,  கிருஷ்ணரின் தந்தையும், மன்னர் உக்கிரசேனரின் மருமகனுமான வசுதேவருக்கு பட்டத்து இளவரசு பட்டம் வழங்கப்பட்டது.

## முடிவு
குருச்சேத்திரப் போருக்குப் பின்னர் துவாரகையில் கிருஷ்ணரின் மூத்த மகன் சாம்பனுக்கு, முனிவர்கள் அளித்த சாபத்தின் விளைவால், பெரும்பாலான யது குல ஆண்கள் மதுவின் மயக்கத்தால்  ஒருவரை ஒருவர் ஆயுதங்களால் தாக்கிக் கொண்டு இறந்தனர். இந்நிகழ்வுக்குப் பின்னர் கிருஷ்ணர் வேடுவனின் அம்பால் தவறாகக் கொல்லப்பட்ட செய்தி அறிந்த உக்கிரசேனர் மனவேதனையுடன் உயிர் நீத்தார்.

## இதனையும் காண்க
* சாம்பன்

## மேற்கோள்கள்

பகுப்பு:பாகவத புராண மாந்தர்
அஞ்சற்றலையியல்

**அஞ்சற்றலையியல்** (Philately) என்பது அஞ்சற்றலை, அஞ்சல் வரலாறு, அவை சார்ந்த பிற பொருட்கள் என்பவை குறித்த ஆய்வு ஆகும். இது, அஞ்சற்றலைகள், அஞ்சற்றலை சார்ந்த பொருட்கள் போன்றவற்றைச் சேகரித்தல், அவை தொடர்பான ஆய்வுச் செயற்பாடுகள் போன்றவற்றையும் குறிக்கும். அஞ்சற்றலையியல் வெறுமனே அஞ்சற்றலை சேகரிப்பிலும் கூடிய விடயங்களை உள்ளடக்கியது. அஞ்சற்றலை சேகரித்தல் அஞ்சற்றலை பற்றிய ஆய்வை உள்ளடக்கத் தேவையில்லை. அதேவேளை, ஒரு அஞ்சற்றலையியலாளர் ஒரு அஞ்சற்றலையைக் கூடச் சொந்தமாக வைத்திருக்கவேண்டிய அவசியம் இல்லை. அருங்காட்சியகங்களில் மட்டுமே இருக்கக்கூடிய அஞ்சற்றலைகளை மட்டும் ஒருவர் ஆய்வு செய்யக்கூடும்.

## வகைகள்
மரபுவழியான அஞ்சற்றலையியல் என்பது, பின்வருவன உள்ளிட்ட, அஞ்சற்றலை உற்பத்தி, அஞ்சற்றலை அடையாளம் காணல் ஆகியவை தொடர்பான தொழில்நுட்ப அம்சங்களின் ஆய்வு ஆகும்:

* அஞ்சற்றலை வடிவமைப்பு வழிமுறைகள்;
* பயன்படுத்திய தாள்;
* அச்சிடல் முறை;
* பயன்பட்ட பசை;
* பிரிக்கும் முறை;
* அஞ்சற்றலை மேலுள்ள மேலச்சு;
* பாதுகாப்புக் குறியீடுகள்;
* அஞ்சற்றலையியல் போலிகளும் ஏமாற்றுக்களும்

## மேற்கோள்கள்

பகுப்பு:அஞ்சல் தலை ஆய்வு
குப்பி (திரைப்படம்)

***குப்பி *** (), எனபது ஒரு  2007 ஆண்டைய தமிழ்த் திரைப்படமாகும். இதனை எழுதி இயக்கியவர்  ஏ.எம் . ஆர். ரமேஷ் ஆவார். இத்திரைப்படத்தை சயனைட் என்ற பெயரில் இவர் 2006 ஆண்டு கன்டத்தில் இயக்கினார். இப்படத்தின் கதை  பெங்களூரைச் சுற்றி 1 ஆகத்து முதல் 20 ஆகத்து 1991 வரையிலான காலகட்டத்தில் இந்தியாவின் முன்னாள் பிரதமர்ராஜீவ் காந்தி கொல்லப்பட்ட பிறகு நடக்கும் சம்பவங்களை சித்தரித்து எடுக்கப்பட்டது ஆகும். இக்கதை கொலையாளிகள் பெங்களூருக்கு வருவதிலிருந்து துவங்குகிறது, பெங்களூரில் ரங்கநாத்தின் உதவியுடன் அடைக்கலமாதல் வீட்டை வாடகைக்கு பிடித்து தங்குதல் போலீசார் சுற்றி வளைத்தல் இறுதியில் தற்கொலை செய்து கொள்ளல் என கதை முடிகிறது. இப்படத்தில் ரவி காலே சிவராசனாக நடித்துள்ளார், மேலும். மாளவிகா அவினாஷ், தாரா, ரங்கயனா ரகு ஆகியோர் முதன்மை கதாபாத்திரங்களிலும், துணைப் பாத்திரங்களில் அவினாஷ், நாசர் சுரேஷ் அபிகார் போன்றோர் நடித்துள்ளனர்.

7 ஜூலை 2006 அன்று கன்னடத்தில் வெளியிடப்பட்ட இந்தப் படம் பரவலான பாராட்டையும் பெற்றது. படத்தின் கதை விமர்சகர்களால் பாராட்டப்பட்டது. நடிகர்கள் ரவி காலே, ரங்கயானா  ரகு, தாரா, மாளவிகா அவினாஷ் ஆகியோரின் நடிப்பு , மற்றும் படத்தின் ஓளிப்பதிவு பணிகள் மற்றும் படத்தொகுப்பு ஆகியவையும் பாராட்டப்பட்டன.  2006–07 ஆண்டு கர்நாடக மாநில திரைப்பட விருதுகளில் இரண்டு விருதுகளாக — மூன்றாவது சிறந்த திரைப்படம் மற்றும் சிறந்த நடிகை (தாரா) ஆகியவற்றை பெற்றது.   கொலையாளிகளுக்கு அடைக்கலம் கொடுக்கும் ரங்கநாத் பாத்திரத்தை சித்தரித்து நடித்த, ரகு சிறந்த துணை நடிகருக்கான விருது,  54 வது தென்னிந்திய பிலிம்பேர் விருதுகளில்  வழங்கப்பட்டது. இந்தப்  படம்  கன்னடத்தில் எடுக்கப்பட்ட சிறந்த படங்களில் ஒன்றாக சில விமர்சகர்களால் கருதப்படுகிறது.

## நடிகர்கள்

* ரவி கலே சிவராசன்
* ரங்கயனா ரகு ரங்கநாத்
* மாளவிகா அஸ்வின் சுபா 
* தாரா மிருதுளா 
* அவினாஷ் கெம்பையா, காவல் துணை ஆணையர்
* நாசர் கார்திகேயன்  காவல் துணை இன்ஸ்பெக்டர் ஜெனரல்
* சுரேஷ் ஹெப்ளிகார்
* உஷா பண்டாரி
* முனீர்
* சந்தீப்
* அசோக் ராவ்
* சம்பத் குமார்
* நவீன்
* மோகன் ராஜ்
* மஞ்சுநாத்
* பேங்க் ஜன்ரதன்
* பிரகாஷ் ராஜ் கதை சொல்லி 

## மேற்கோள்கள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராஜீவ் காந்தி கொலை பற்றிய படைப்புகள்
பகுப்பு:இந்தியக் கன்னடத் திரைப்படங்கள்
பகுப்பு:2006 கன்னடத் திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
பகுப்பு:ஈழப் போர் குறித்த திரைப்படங்கள்
மீனாட்சிபுரம் மதமாற்றம், 1981

**1981 மீனாட்சிபுரம் மதமாற்றம்** என்பது தமிழ்நாட்டின், தென்காசி மாவட்டம், செங்கோட்டை ஊராட்சி ஒன்றியம், தேன்பொத்தை ஊராட்சியில் உள்ள தே. மீனாட்சிபுரம் கிராமத்தில், 1981ஆம் ஆண்டில்  நூற்றுக்கணக்கான இந்து சமயத்தைச் சேர்ந்த ஒடுக்கப்பட்ட மக்கள், சாதி பாகுபாடுகளை எதிர்த்து இஸ்லாம் சமயத்துக்கு மாறிய நிகழ்வாகும்.   

இந்தச் சம்பவம் இந்தியாவில் மத சுதந்திரத்தின் மீது விவாதத்தைக் கிளப்பியது மற்றும் அரசு மதமாற்றச் சட்டத்தை அறிமுகப்படுத்த முடிவு செய்தது.

## சமய மாற்றம்
மீனாட்சிபுரத்தில் வாழும் தலித் மக்கள், சாதி இந்துக்கள் பயன்படுத்தும் கோயில்கள் மற்றும் கிணறுகள் பொது இடங்கள் போன்றவற்றைப் பயன்படுத்த அனுமதிக்கப்படாமல் பாரபட்சமாக நடத்தப்பட்டனர். மாவட்டத்தில் சாதி தொடர்பான வன்முறை என்பது ஒரு நீண்ட வரலாற்றைக் கொண்டதாக இருந்தது. பாகுபாடு மற்றும் அரசியல் ஒடுக்குமுறையைத் தவிர்க்க, தலித்துகள் இஸ்லாமியத்தைத் தழுவ முடிவுச் செய்தனர். 1981 பெப்ரவரி 19 அன்று, 800 தலித்துகள் (300 குடும்பங்கள்) ஒரு சமய மாற்ற விழாவினால் தென்னிந்திய இஷாதுல் இஸ்லாமிய சபையினால் இஸ்லாமியத்துக்கு மாற்றப்பட்டனர்.

## பின்விளைவு
இந்தச் சம்பவத்திற்கு பிறகு, தமிழ்நாடு அரசு சமய மாற்றம் குறித்து விசாரிக்க ஒரு விசாரணைக் ஆணையத்தை அமைத்தது. ஆணையம் அதன் அறிக்கையில் மாநில அரசு மதமாற்றத்துக்கு எதிராக ஒரு மசோதாவை நிறைவேற்ற வேண்டும் என ஒரு ஆலோசனையை வழங்கியது, ஆனால் அரசு அதை நிறுத்தி வைத்துள்ளது. இந்து அமைப்புகள் இந்த சமய மாற்றத்தில் வெளிநாட்டு நிதியின் மூலமாக நடந்தது என்று கூறினார். எனினும், மதம் மாறிய தலித்துகள் குற்றச்சாட்டுகளை மறுத்தனர்.

தாழ்த்தப்பட்டோர் மற்றும் பழங்குடியினர் நல அமைப்பு இந்த சமய மாற்றமானது கட்டாய சமயமாற்றம் இல்லை என கூறியது.  ஆரிய சமாஜம், விசுவ இந்து பரிசத், பாரதிய ஜனதா கட்சி போன்ற இந்து அரசியல் அமைப்புகள் மற்றும் அடல் பிகாரி வாஜ்பாய் போன்ற தலைவர்கள் போன்றோர் இந்தக் கிராமத்துக்கு வந்து இசுலாம் மதத்திற்கு மாறிய இந்துக்களை மீண்டும் தாய் மதத்துக்கு மாற வேண்டினர். பின்னர் 1991இன் கணக்கெடுப்பின்படி மதம் மாறிய 80% பேர் மீண்டும் இந்து மதத்திற்கே திரும்பினர். 

## மேற்கோள்கள்

## வெளி இணைப்புகள்
*மீனாட்சிபுரம் மக்கள் மதம் மாறியது ஏன்? திருமாவளவன் ஆய்வு சொல்வது என்ன?
* When Mookan became Omar Khayyam, 34 yrs ago
*In Meenaskhipuram Conversions Continue in hope of Social Dignity

பகுப்பு:தமிழ்நாட்டு வரலாறு (1947- தற்போதுவரை)
பகுப்பு:திருநெல்வேலி மாவட்டம்
பகுப்பு:1981 நிகழ்வுகள்
பகுப்பு:தமிழ்நாட்டு சமூக வரலாறு
சென்னை ஆர். எஸ். எஸ் அலுவலக குண்டு வெடிப்பு, 1993

**1993 ஆர். எஸ். எஸ் அலுவலக குண்டு வெடிப்பு** என்பதுசென்னையில் உள்ள  தமிழக ராஷ்டிரிய சுயம்சேவாக் சங்க  அலுவலகத்தில் 1993 ஆகத்து  8 அன்று நடந்த குண்டு வெடிப்பை குறிக்கிறது. இந்த குண்டு வெடிப்பில் 11 பேர் இறந்தனர் மற்றும் 7 பேர் காயமுற்றனர். இது சம்பந்தமாக அல் உம்மா தலைவர் எஸ்.ஏ.பாட்ஷா, ஜிகாத் கமிட்டி நிறுவனர் பழனி பாபா, இமாம் அலி உட்பட 18 பேர் மீது சிபிஐ சிறப்பு நீதிமன்றம்  தற்போது இல்லாத தடா சட்டத்தின் கீழ் குற்றம் சாட்டியது. வழக்கு விசாரணையில் 224 சாட்சிகள் விசாரிக்கப்பட்டனர். விசாரணை நடைபெற்ற காலத்திலேயே 1997 இல் பழனி பாபாவும், 2002 இல் இமாம் அலியும் இறந்தனர். குற்றம் சாட்டப்பட்ட 11 நபர்களுக்கு 2007 ஆம் ஆண்டு ஜூன் 21 இல் தடா நீதிமன்றம் ஆயுள் தண்டனையை  விதித்தது. பின்னர் உச்சநீதிமன்றம்  மூவருக்கு ஆயுள் தண்டனை விதிக்கப்பட்டதை இரத்து செய்து விடுவித்தது. தலைமறைவாக இருந்த முஷ்டாக் அகமது 24 ஆண்டுகளுக்குப் பிறகு கைது செய்யப்பட்டார்.

## பாதிக்கப்பட்டோர்
குமரி பாலன், காசிநாதன், ராமசுப்பிரமணியன், ராமகிருஷ்ணரெட்டி, ராஜேந்திரன், சேஷாத்ரி, தேசிகன், பிரேம்குமார், மோகனா, லலிதா, ரவீந்திரன் ஆகிய பதினொரு நபர்கள் இறந்தனர்.
## வழக்கு விசாரணை
இந்த குண்டு வெடிப்பு வழக்கை நடுவண் புலனாய்வுச் செயலகம் விசாரணை செய்து வருகிறது. இந்த குண்டு வெடிப்பில் தொடர்புடையதாகக் கருதப்படும் முக்கியக் குற்றவாளி முஸ்தாக் அகமதுவை சி பி ஐ அதிகாரிகள் 24 ஆண்டுகள் கழித்து 5 சனவரி 2018 அன்று கைது செய்து நீதிமன்றத்தில் நிறுத்தியுள்ளனர்.

## மேற்கோள்கள்


## வெளி இணைப்புகள்
 
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:1993 நிகழ்வுகள்
பகுப்பு:தமிழ்நாட்டில் குண்டுவெடிப்புகள்
பகுப்பு:தமிழ்நாட்டில் தீவிரவாதத் தாக்குதல்கள்
பகுப்பு:இந்தியாவில் இஸ்லாமிய பயங்கரவாதம்
சென்னை வெள்ளப்பெருக்கு 2005

**2005 சென்னை வெள்ளப்பெருக்கு ** என்பது சென்னையில் ஏற்பட்ட மோசமான வெள்ளப்பெருக்குகளில் ஒன்றாகும். இந்த வெள்ளம்  வடகிழக்கு பருவ மழை காலத்தில்  (நவம்பர்-திசம்பர் 2005) ஏற்பட்ட கடும் மழையால் ஏற்பட்டது. நிவரண முகாம்களில் உணவு, பணம் ஆகியவற்றை பெற ஏற்பட்ட நெரிசலில் 50 பேருக்கும் மேற்பட்டவர்கள் இரண்டு சம்பவங்களில் இறந்தனர். 

## இவற்றையும் பார்க்க
*2005 திசம்பர் சென்னை நெரிசல்
*2005 நவம்பர் சென்னை நெரிசல்
*பேரிடர் மேலாண்மைச் சட்டம், 2005
*தென்னிந்தியாவில் வெள்ளப்பெருக்கு (2015)

## மேற்கோள்கள்

பகுப்பு:தமிழ்நாட்டு வரலாறு (1947- தற்போதுவரை)
பகுப்பு:2005 நிகழ்வுகள்
பகுப்பு:இந்தியாவில் இயற்கை அழிவுகள்
பகுப்பு:தமிழகத்தில் இயற்கை அழிவுகள்
பகுப்பு:தமிழகத்தில் பேரிடர்கள்
எரியூட்டுங் கிண்ணி

**எரியூட்டுங் கிண்ணி** (*flash pan* அல்லது *priming pan*) என்பது வாய்வழி குண்டேற்ற துப்பாக்கிகளின் தொடு துளைக்கு அடுத்துள்ள, எரியூட்டும் கலவை/துகள்களை கொண்டிருக்கும்,  ஒரு சிறு கிண்ணமாகும். கைபீரங்கி, திரியியக்கிகள், சக்கரயியக்கிகள், மற்றும் தீக்கல்லியக்கிகளில், எரியூட்டும் கிண்ணி காணப்படும்.

## கிண்ணியொளி
எரியூட்டுங் கிண்ணியால், முதன்மை வெடிபொருளை பற்றவைத்தல் என்பது உத்திரவாதமில்லா வினை ஆகும். ஒருசில சமயங்களில், தீப்பொறியால்  கிண்ணியில் ஒளி உண்டாகும், ஆனால் துப்பாக்கி வெடிக்காமல் இருக்கும். இவ்வகை செயலிழப்பை தான், 17-ஆம் நூற்றாண்டில், "கிண்ணியொளி" என்றனர். ஆங்கிலத்தில், இதை *“flash in the pan” *என்றனர்*.*
வலது|thumb|கிண்ணியொளி

## குறிப்புகள்

பகுப்பு:சுடுகலன் கூறுகள்
ஆந்திரப் பிரதேசம் மற்றும் சென்னை மாநில எல்லைகள் மாற்ற சட்டம்

**ஆந்திரப் பிரதேசம் மற்றும் சென்னை மாநில எல்லைகள் மாற்ற சட்டத்திருத்தம் (Andhra Pradesh and Madras Alteration of Boundaries Act)**, என்பது இந்திய அரசியல் சாசனத்தின், ஆர்டிகல் 3 இல்  இந்திய பாராளுமன்றத்தில் 1959 ஆம் ஆண்டில் இயற்றப்பட்ட ஒரு சட்டமாகும். இது  1960 ஏப்ரல் 1 முதல் அமலுக்கு வந்தது. இந்தச் சட்டத்தின்படி, ஆந்திரப் பிரதேசத்தின் சித்தூர் மாவட்டத்தின் திருத்தணி வட்டம் மற்றும் பள்ளிப்பட்டு துணை வட்டம் ஆகியவை சென்னை மாநிலத்துடன் இணைக்கப்பட்டன. இதற்கு மாற்றாக செங்கல்பட்டு மற்றும் சேலம் மாவட்டப் பகுதிகள் வழங்கப்பட்டன.

சித்தூர் மாவட்டத்தின் மூன்று வெவ்வேறு வட்டங்களில் இருந்த 319 கிராமங்கள் மற்றும் ஒரு சிறிய காட்டுப் பகுதி ஆகியவை ஆந்திராவில் இருந்து சென்னை மாநிலத்துக்கு மாற்றப்பட்டது. இதற்கு ஈடாக தமிழ்நாட்டின் செங்கல்பட்டு மாவட்டத்தில் இருந்த 148 கிராமங்கள் மற்றும் அப்போதைய சேலம் மாவட்டத்தில் இருந்த மூன்று கிராமங்கள் மற்றும் சில காட்டுப் பகுதிகள் ஆந்திராவுக்கு தரப்பட்டன. 

ஆந்திராவில் இருந்த சித்தூர் நாடாளுமன்றத் தொகுதி மற்றும் சென்னையில் இருந்த செங்கல்பட்டு மற்றும் திருவள்ளூர் நாடாளுமன்றத் தொகுதிகளின் பிரதேசங்களில் கணிசமான அளவு நடந்த இந்த பரிமாற்றத்தால் எல்லைகள் மாற்றமடைந்தன. ஆந்திர மாநிலத்தில் இருந்த திருத்தணி மற்றும் ராமக்கிருஷ்ணராஜுபேட்டை சட்டமன்றத் தொகுதிகளின் பெரும் பகுதிகள் சென்னை மாநிலத்துக்கு மாற்றப்பட்டு ஈடாக சென்னை மாநிலத்தின் ஒரு வட்டத்திலிருந்து சத்யவேடு, இரண்டு தொகுதிகளில் (ஒரு இரட்டை உறுப்பினர் மற்றும் மற்றொரு ஒற்றை உறுப்பினர் ) இருந்து சிறிய பகுதிகள் ஆந்திராவுக்கு மாற்றப்பட்டன.
இதன் விளைவாக, ஆந்திர சட்டமன்றத் தொகுதிகளின் எண்ணிக்கை 301 இல் இருந்து. 300 ஆக குறைந்தது அதேசமயம், சென்னை சட்டமன்றத்தில் 205 இருந்து 206 ஆக ஒரு தொகுதி அதிகரித்தது. சென்னை மாநிலம் திருத்தணி என்ற புதிய சட்டமன்றத் தொகுதியை பெற்றது  மற்றும்  பொன்னேரி, கும்மிடிப்பூண்டி, திருவள்ளூர் சட்டமன்றத் தொகுதிகளின் எல்லைகள் மாற்றியமைக்கப்பட்டன.

## மேலும் காண்க
* மாநில மறுசீரமைப்புச் சட்டம்
* தமிழக வரலாறு

## மேற்கோள்கள்

பகுப்பு:தமிழ்நாட்டு வரலாறு (1947- தற்போதுவரை)
பகுப்பு:ஆந்திரப் பிரதேச வரலாறு
பகுப்பு:காஞ்சிபுரம் மாவட்டம்
அரவு வடிவம்

[வலது|thumb|[வில்லியம் ஹோகார்த்|வில்லியம் ஹோகார்த்தின் ''தி அனாலிசிசு ஆஃப் பியூட்டி-''யில் இருந்த தட்டில் உள்ள அரவு வடிவங்கள்.]]
**அரவு வடிவம் ** (*Serpentine Shape*) என்பது ஒரு பொருள்,அல்லது வடிவமைப்பின் வளைந்த வடிவமானது, பாம்பின் வடிவத்தை (அரவு/அரவம் என்றால் பாம்பு) ஒத்து இருப்பதாகும். கட்டிடக்கலை, தளபாடம், கணிதம் ஆகிய துறைகளில் அரவு வடிவங்களின் பயன்பாடு உள்ளது.
[thumb|[வர்ஜீனியா பல்கலைக்கழகம்|வர்ஜீனியா பல்கலைக்கழகதில் இருக்கும் அரவுச் சுவர் ]]

## தளபாடத்தில்
thumb|அரவு வடிவ முகப்பு உடைய தளபாடம்.
தளபாடத்தில், **அரவு-முகப்பு** பேழைகளில் ஒரு குவிந்த பகுதியானது, இரு குழிந்த பகுதிகளுக்கு நடுவே இருக்கும்.

## கணிதத்தில்
[thumb|[அரவு வளைகோடு ]]
அரவு வளைகோடு என்பது *y*(*a*2&nbsp;+&nbsp;*x*2)&nbsp;=&nbsp;*abx* என்ற காட்டீசியன் சமன்பாடு உடைய, ஐசக் நியூட்டன் விவரித்த ஒரு கன வளைகோடு ஆகும். இந்த வளைகோடானது, 2*y*&nbsp;=&nbsp;±*b* என்ற இணைகோடுகளுக்கு இடையில் இருக்கும்.

## மேற்கோள்கள்

பகுப்பு:கட்டிடக்கலைப் பாணிகள்
பகுப்பு:வடிவவியல் வடிவங்கள்
சுருள்வில் திரியியக்கம்

[வலது|thumb|தொன்மையான ஜப்பானிய (சாமுராய்) [ஈடோ காலம்|ஈடோ காலத்து திரியியக்கியின்  (டனேகசிமா).  சுடும் இயங்குநுட்பத்தை காட்டும் படம்.]]
**சுருள்வில் திரியியக்கம்** என்பது, முற்கால சுடுகலனை சுடுவதற்கு பயன்படுத்தப்பட்ட திரி இயங்குநுட்பத்தின் ஒரு வகை ஆகும். இது ஐரோப்பாவில் 1475 முதல் 1640 வரையிலும், ஜப்பானில் 1543 முதல் 1880 வரை பயன்படுத்தப்பட்டது.

## விரிவுரை
அரவு (முனையில் பிடிப்பிரும்பு கொண்ட ஒரு வளைந்த நெம்புகோல்) சுடும் நிலையில், ஒரு வலுவற்ற சுருள்வில்லால் பிடித்து வைக்கப்பட்டிருக்கும்; ஓர் பொத்தானை அழுத்துதல், விசையை இழுத்தல், அல்லது இயக்கத்திற்கு இடையே உள்ள சிறு கம்பியை இழுப்பதன் மூலமாகக்கூட, இந்த சுருள்வில் விடுவிக்கப்படலாம். இதனால், பற்றிரும்பு கீழே சாய்ந்து, கனந்துகொண்டிருக்கும் திரியை தாழ்த்தி, கிண்ணியில் உள்ள எரியூட்டும் துகளுக்கு தீமூட்டும். எரியூட்டியில் இருக்கும் தீ, தொடு துளை வழியாக துமுக்கிக் குழலுள் உள்ள முதன்மை உந்துபொருளை அடையும். கிண்ணியில் திரி வேகமாக மோதுவதால் அடிக்கடி அணைந்துவிடும், இதனால், வீரர்களால் இது விரும்பப்படவில்லை. ஆனால் குறிப்பிட்ட இலக்கை தாக்க இது அடிக்கடி உபயோகப்பட்டது.

ஜப்பானில், முதலில் ஆவணப்படுத்தப்பட்ட (''டனேகசிமா'' என்றழைக்கப்பட்ட) திரியியக்கியின் அறிமுகம் 1543-ல், போர்ச்சுகீசியர்களால் வந்தது. சுருள்வில் திரியியக்கிகளை அடிப்படையாகக் கொண்டு *டனேகசிமா, *போர்ச்சுகீசிய இந்தியாவில் இருந்த கோவாவின் ஆயுதக்கிடங்கில் தயாரிக்கப்பட்டது.* *1510-ல் போர்ச்சுகீசியர்கள் கோவாவை கைப்பற்றினர்.

## மேலும் பார்க்க
* திரி இயக்கம்
* வாய்வழி குண்டேற்றுதல்
* வெடிமருந்து

## மேற்கோள்கள்

பகுப்பு:முற்கால சுடுகலன்கள்
பகுப்பு:சுடுகலன் இயக்கங்கள்
நொறுங்கன் (நெல்)

**நொறுங்கன்** (*Norungan*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின், ராமநாதபுரம் மாவட்டத்தித்தில், பிரதானாமாக விளையக்கூடிய இந்நெல் வகை, ஒரு ஏக்கருக்கு சுமார் 2100 கிலோ தானிய மகசூல் கிடைப்பதாக கூறப்படுகிறது.

## பருவகாலம்
குறுகியக்கால பயிரான 110 நாட்கள் வயதுடைய இந்நெல் இரகத்தை, ஒக்டோபர் மாதம் தொடங்கும் பின் பருவத்தில் (தமிழ் மதம் ஐப்பசியில்) விதைத்து, சனவரியில் (தமிழ் மதம் தையில்) அறுவடைச் செய்யபடுகிறது. மேலும் இதேப் பருவத்தில், தமிழகத்தின் அனைத்து மாவட்டங்களிலும் சாகுபடி செய்யப்படுவதாக அறியப்படுகிறது.

## வளருகை
மணல் கலந்த மானாவரி (புன்செய்) நிலங்களில், மானாவாரிப் பயிராக விதைக்கப்பட்டு வளரக்கூடிய இந்த நெல் வகை, போதிய மழை நீர் இல்லாத போது இலைசுருட்டுப் புழு மற்றும் தண்டு துளைப்பான் போன்ற பூச்சிக்களால் பாதிக்கப்படுவதாக கூறப்படுகிறது.

## குறிப்புகள்
* பாரம்பரிய நெல் வகைகளில், நொறுங்கன் வறட்சியைத் தாங்கி வளரக்கூடியதாக கூறப்படுகிறது.
* சொரசொரப்பான நெல் வகையான நொறுங்கனின் அரிசியில் இட்லி செய்ய ஏற்றதாக கருதப்படுகிறது.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சிகரம் (திரைப்படம்)

**சிகரம்** 1991 இல் வெளிவந்த தமிழ்த் திரைப்படமாகும். இத்திரைப்படத்தில் பின்னணிப் பாடகர்  எஸ். பி. பாலசுப்பிரமணியம், இராதா, ரேகா மற்றும் பலர் நடித்திருந்தனர். அனந்து இயக்கிய இத்திரைப்படத்தை கவிதாலயா தயாரித்து வெளியிட்டது. ௭ஸ். பி. பாலசுப்பிரமணியம் இத்திரைப்படத்திற்கு இசையமைத்திருந்தார்.

## நடிகர்கள்
* எஸ். பி. பாலசுப்பிரமணியம்- தாமோதர்
* ரேகா- சுகன்யா 
* ராதா- பிரியா 
* ஆனந்த் பாபு- கிருஷ்ணா
* ரம்யா கிருஷ்ணன்- அப்பர்னா
* நிழல்கள் ரவி- ஞானம்
* சார்லி- மாதவன்
* லலிதா குமாரி
* டெல்லி கணேஷ்- சச்சிதானந்தம் 
* நாசர்- சிறப்புத் தோற்றம் 
* பிரமீடு நடராஜன்- சிறப்புத் தோற்றம்
* மனோ- சிறப்புத் தோற்றம்
* பப்லு பிரித்விராஜ்- சிறப்புத் தோற்றம்

## பாடல்கள்

இத்திரைப்படத்திற்கு  பின்னணிப் பாடகர் ௭ஸ் பி பாலசுப்பிரமணியம் இசையமைத்திருந்தார். இத்திரைப்படத்தில் இடம்பெற்ற அனைத்து பாடல்களையும் கவிஞர் வைரமுத்து எழுதியிருந்தார்.
 

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:எஸ். பி. பாலசுப்பிரமணியம் இசையமைத்த தமிழ்த் திரைப்படங்கள்
பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
நடாரி ஆறு

**நடாரி ஆறு** இந்தியாவிலுள்ள ஆந்திரப்பிரதேசம் மற்றும் தமிழ்நாட்டின் வழியே பாயும் நதியாகும்.  நடாரி ஆறு ஆந்திராவிலுள்ள புத்தூர் அருகிலுள்ள வெள்ளிகொண்டா மலையில் உற்பத்தியாகி ஆந்திராவின் நெல்லூர் மாவட்டம் மற்றும் தமிழ்நாட்டின் திருவள்ளூர் மாவட்டம் வழியே 100கி.மீட்டர் தொலைவிற்கு பாய்கிற்து, பின்பு பக்கிங்காம் கால்வாயுடன் இணைந்து எண்ணூர் அருகே வங்காளவிரிகுடாவுடன் கலக்கிறது.

பகுப்பு:திருவள்ளூர் மாவட்ட ஆறுகள்
பகுப்பு:ஆந்திர ஆறுகள்‎